CELEX: 22020D0896
Language: et
Date: 2019-12-13 00:00:00
Title: Ühenduse ja Šveitsi maismaatranspordi ühiskomitee otsus nr 1/2020, 19. juuni 2020, millega viiakse otsus nr 2/2019 vastavusse Euroopa Parlamendi ja nõukogu direktiivides (EL) 2016/797 ja (EL) 2016/798 kehtestatud üleminekukuupäevadega, mida on COVID-19 pandeemia tõttu edasi lükatud [2020/896]

30.6.2020   
               
               
                  ET
               
               
                  Euroopa Liidu Teataja
               
               
                  L 206/65
               
            
         ÜHENDUSE JA ŠVEITSI MAISMAATRANSPORDI ÜHISKOMITEE OTSUS nr 1/2020,
         19. juuni 2020,
         millega viiakse otsus nr 2/2019 vastavusse Euroopa Parlamendi ja nõukogu direktiivides (EL) 2016/797 ja (EL) 2016/798 kehtestatud üleminekukuupäevadega, mida on COVID-19 pandeemia tõttu edasi lükatud [2020/896]
         KOMITEE,
         võttes arvesse Euroopa Ühenduse ja Šveitsi Konföderatsiooni vahelist kaupade ja reisijate raudtee- ja maanteeveo kokkulepet (1) (edaspidi „kokkulepe“), eriti selle artikli 52 lõiget 4,
         ning arvestades järgmist:
         Ühiskomitee 13. detsembri 2019. aasta otsuse nr 2/2019 (2) eesmärk on säilitada sujuv raudteeliiklus Šveitsi ja Euroopa Liidu vahel vastavalt Euroopa Parlamendi ja nõukogu direktiiviga (EL) 2016/797 (3) ning Euroopa Parlamendi ja nõukogu direktiiviga (EL) 2016/798 (4) kehtestatud nõuetele. COVID-19 pandeemiast tulenevate erakorraliste asjaolude tõttu lükkasid Euroopa Parlament ja nõukogu direktiivide (EL) 2016/797 ja (EL) 2016/798 ülevõtmise kuupäevad edasi, võttes vastu direktiivi (EL) 2020/700 (5). On asjakohane viia ühiskomitee otsus nr 2/2019 vastavusse kõnealuse direktiiviga muudetud ülevõtmiskuupäevadega,
         ON TEINUD JÄRGMISE OTSUSE:
         
            Artikkel 1
            Ühenduse ja Šveitsi maismaatranspordi komitee 13. detsembri 2019. aasta otsuse nr 2/2019 artiklisse 7 lisatakse uus lõige 2a:
            
                        „2a.
                     
                     
                        Ühiskomitee otsuse nr 1/2013 artikli 2 lõiget 1 ja/või artikli 3 lõiget 1 kohaldatakse kuni 31. oktoobrini 2020 nende liikmesriikide suhtes, kes on ametit ja komisjoni teavitanud vastavalt direktiivi (EL) 2016/797 artikli 57 lõikele 2a või direktiivi (EL) 2016/798 artikli 33 lõikele 2a.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Bern, 19. juuni 2020
            
               
                  Šveitsi Konföderatsiooni nimel
               
               
                  president
               
               Peter FÜGLISTALER
            
            
               
                  Euroopa Liidu nimel
               
               
                  Euroopa Liidu delegatsiooni juht
               
               Elisabeth WERNER
            
         
         
            (1)  EÜT L 114, 30.4.2002, lk 91.
         
            (2)  ELT L 13, 17.1.2020, lk 43.
         
            (3)  Euroopa Parlamendi ja nõukogu 11. mai 2016. aasta direktiiv (EL) 2016/797 Euroopa Liidu raudteesüsteemi koostalitluse kohta (ELT L 138, 26.5.2016, lk 44).
         
            (4)  Euroopa Parlamendi ja nõukogu 11. mai 2016. aasta direktiiv (EL) 2016/798 raudteeohutuse kohta (ELT L 138, 26.5.2016, lk 102).
         
            (5)  Euroopa Parlamendi ja nõukogu 25. mai 2020. aasta direktiiv (EL) 2020/700, millega muudetakse direktiive (EL) 2016/797 ja (EL) 2016/798 ülevõtmisperioodi pikendamise osas (ELT L 165, 27.5.2020, lk 27).